Държавен вестник, бр. 72, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  72
пред Организацията. Всяка държава член­
ка от своя страна се задължава да зачита 
изключително международния характер на 
отговорностите на генералния секретар и 
персонала и да не се стреми да им влияе 
при изпълнението на техните отговорности.
Член 11
Гласуване
1. Полагат се всички усилия Общото 
събрание и Съветът да приемат решения с 
консенсус между държавите членки.
2. Когато решенията на Общото събрание 
или на Съвета не могат да бъдат приети с 
консенсус, те се приемат с мнозинство от 
две трети от присъстващите и гласуващи 
държави членки чрез тайно гласуване.
3. Само държавите членки имат право на 
глас. Всяка държава членка има един глас с 
изключение на случаите, посочени в член 13.4.
4. Изборът на президент, вицепрезидент и 
генерален секретар се извършва чрез тайно 
гласуване с обикновено мнозинство от при­
състващите и гласуващи държави членки в 
съответствие с Общия правилник.
5. Изборът на Съвета се извършва с най-
голям брой гласове на присъстващите и гла­
суващи държави членки чрез тайно гласуване 
в съответствие с Общия правилник.
Член 12
Езици
Официалните езици на Организацията 
са арабски, китайски, английски, френски, 
руски и испански.
Член 13
Финанси
1. Разходите за функционирането на Ор­
ганизацията се покриват от финансовите 
средства, предоставени от:
(a) Вноски на държавите членки;
(b) Такси за асоцииран член и член парт­
ньор; и
(c) Дарения, завещания, субсидии, подаръ­
ци и други източници, одобрени от Съвета, 
при наличие на препоръка от генералния 
секретар.
2. Всяка държава членка плаща вноска, 
а всеки асоцииран член и член партньор 
плаща такса на Организацията на годишна 
база в размер, определен в съответствие с 
член 7.7 (g). Вноската се определя на еднакъв 
процент за всяка държава членка.
3. Вноските на държавите членки и таксите 
за асоциирани членове и членове партньори 
се дължат и плащат в съответствие с Фи­
нансовия правилник.
4. На всяка държава членка, която има две 
години закъснение за плащане на вноски, след 
писмено уведомление от генералния секретар 
се отказват правото на глас и правото да бъде 
избирана в Съвета до момента на изплаща­
не на дължимите вноски в съответствие с 
Финансовия правилник, освен ако Общото 
събрание не отмени тази разпоредба.
5. След одобрението от Съвета на одити­
раните финансови отчети на Организацията 
тези отчети се разпространяват до всички 
държави членки, асоциирани членове и члено­
ве партньори в годишния доклад.
Член 14
Правосубектност, привилегии и имунитети
1. Организацията е международно юри­
дическо лице и има правото да:
(a) Сключва договори и споразумения с 
правителства, организации и други органи;
(b) Придобива и продава движима и не­
движима собственост; и
(c) Възбужда съдебни производства.
2. На територията на всяка от своите 
държави членки Организацията се ползва 
до степента, предвидена в споразумение със 
съответната държава членка, от такива при­
вилегии и имунитети, каквито могат да бъдат 
необходими за упражняването на нейните 
функции и изпълнението на нейните цели.
3. Никоя държава членка, асоцииран член 
или член партньор не носи отговорност, пора­
ди своя статут или участие в Организацията, 
за действия, бездействия или задължения на 
Организацията.
Член 15
Допълнения и изменения
1. Всяка държава членка може да предложи 
изменение на тази конвенция в писмен вид 
до генералния секретар.
2. Генералният секретар разпространява 
предложеното изменение, преведено на офи­
циалните езици, до всички държави членки 
най-малко шест месеца преди разглеждането 
му от Общото събрание.
3. Предложеното изменение или допъл­
нение се приема чрез гласуване от Общото 
събрание.
4. Всяко изменение, прието в съответствие 
с параграф 3, се изпраща от генералния сек­
ретар на депозитаря. Последният уведомява 
всички държави членки за приемането на 
изменението.
5. Изменението влиза в сила за всички 
държави членки шест месеца след получаване 
от депозитаря на писмените уведомления за 
приемане от две трети от държавите членки 
с изключение на държава членка, която е 
уведомила депозитаря преди влизането в сила 
на такова изменение, че изменението влиза 
в сила за тази държава членка само след 
последващо уведомление за приемането му.